b'\n_START_ARTICLE_\nAmara aenea\n_START_SECTION_\nUtbredelse\n_START_PARAGRAPH_\nAmara aenea finnes i hele Europa og Asia, Afrika, Nord-Amerika. Finnes i Norge.\n_START_SECTION_\nUtseende\n_START_PARAGRAPH_\nAmara aenea er 6,2-8,8\xc2\xa0mm lang. Brystskjoldets bakhj\xc3\xb8rner er tydelig avsatt, men uten \xc3\xa5 v\xc3\xa6re markert utstikkende. Sidene er ikke innsvinget og bakhj\xc3\xb8rnene er like brede som dekkvingenes skuldre, slik at billen f\xc3\xa5r et ovalt utseende. Dekkvingene tredje rille-mellomrom (fra midtlinjen / s\xc3\xb8mmen) mangler helt b\xc3\xb8rstepunkter, en fordypning med ett stivt oppst\xc3\xa5ende h\xc3\xa5r. Antennene er m\xc3\xb8rke, men de f\xc3\xb8rste leddene (rotleddene) er med lyse. Beina er ensfarget, lyse, men med en m\xc3\xb8rkere flekk midt p\xc3\xa5 l\xc3\xa5ret (femora). Ligner Amara communis, men hos den er rillene p\xc3\xa5 dekkvingene svake bakerst mot spissen.\n_START_SECTION_\nLevevis\n_START_PARAGRAPH_\nAmara aenea tilh\xc3\xb8rer gruppen av insekter med fullstendig forvandling (holometabole insekter), som gjennomg\xc3\xa5r en metamorfose i l\xc3\xb8pet av utviklingen. Larvene er radikalt forskjellige fra de voksne i levevis og i kroppsbygning. Mellom larvestadiet og det voksne stadiet er et puppestadie, en hvileperiode, der billens indre og ytre organer endres. Larvene og de voksne (imago) lever som plantespisere.'